EA บวก 3% โบรกฯ ชี้ Q4/60 โตต่อเนื่อง รับรายได้ธุรกิจโรงไฟฟ้าหนุน
EA บวก 3% โบรกฯ ชี้ Q4/60 โตต่อเนื่อง รับรายได้ธุรกิจโรงไฟฟ้าหนุน ล่าสุด ณ เวลา 11.09 น. ราคาอยู่ที่ 47.50 บาท บวก 1.50 บาท หรือ 3.26% สูงสุดที่ 47.50 บาท ต่ำสุดที่ 46 บาท มูลค่าซื้อขายที่ 264.01 ล้านบาท
23 พ.ย. 2560

ผู้สื่อข่าวรายงานว่า ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 11.09 น. ราคาอยู่ที่ 47.50 บาท บวก 1.50 บาท หรือ 3.26% สูงสุดที่ 47.50 บาท ต่ำสุดที่ 46 บาท มูลค่าซื้อขายที่ 264.01 ล้านบาท ขณะที่ดัชนีตลาดหุ้นไทยโดยรวมบวก 0.19% ทั้งนี้ราคาหุ้นทำจุดสูงสุดนับตั้งแต่เข้าตลาดเมื่อวันที่ 30 ม.ค. 2556

ด้านนักวิเคราะห์ บล.ธนชาต ระบุในบทวิเคราะห์ว่า ผลการดำเนินงานในช่วงไตรมาส 4/60 คาดเติบโตดี เนื่องจากเป็นช่วงที่มีแสงแดดดีหนุนโครงการพลังงานแสงอาทิตย์ที่มีค่าไฟฟ้าที่สูง และด้วยโครงการพลังงานลม 260MW จะจ่ายไฟฟ้าเชิงพาณิชย์ (COD) ในไตรมาส 4/61 โดยมองว่าจะเป็นปัจจัยหนุนกำไรไปอีกในปี 2018-19
นอกจากนี้โรงงานกักเก็บพลังงานขนาดใหญ่จะทำให้กำไรเข้าสู่ช่วงการเติบโตแบบ S-curve ใหม่ในระยะยาวอีกด้วย
อย่างไรก็ตาม ผลประกอบการในปีนี้ที่ดีขึ้นกว่าปีก่อน ได้รับแรงหนุนจากโครงการผลิตไฟฟ้าพลังงานลม หาดกังหัน ขนาด 126MW ซึ่งเริ่มดำเนินการในปลายไตรมาส 2/50 นอกจากนี้ในไตรมาส 3/60 ยังมีลมที่แรงอีกด้วย